קשישה הזעיקה מנעולן לפרוץ את דלת ביתה בחולון, לאחר שהמפתחות הושארו בתוך הבית. לטענת המנעולן הוא הבהיר לה שעלות העבודה מעל 4,000 ₪. הקשישה מסרה שלא עדכן אותה מראש וכי דרש ממנה את הכסף לאחר שפרץ את הדלת והחליף את הצילינדר. המשטרה מוסרת כי ככל הנראה המנעולן יעמוד לדין.
המנעולן נעצר השבוע בחשד שלפני ימים אחרונים גבה מהקשישה סכום של 4,580 ₪ על פריצת דלת ביתה. היא הזעיקה אותו לאחר שננעלה מחוץ לדירתה בחולון כשהמפתחות בתוך הדירה. המנעולן פרץ את הדלת וגבה ממנה את הסכום המופקע תמורת פריצה, תיקון הדלת לאחר פריצה וחלקים חדשים.
לטענת המנעולן, הוא נתן לקשישה את הצעת המחיר בטרם תחילת העבודה והדגיש בפניה כי הגיע במיוחד בשבת מביתו. אולם הקשישה מסרה למשטרה גרסה שלפיה הוא לא נתן לה הצעת מחיר אלא חייב אותה בסכום לאחר העבודה. המשטרה מוסרת כי טווח העבודה שביצע המנעולן, גם ביום שבת, מגיעה עד לסכום של עד 1,800 ₪, וגם זאת בתנאי שהצילינדר מתקדם ומשוכלל. המנעולן חשוד שניצל את המתלוננת ואת העובדה שהיא חיה עם מטפלת שאינה דוברת עברית. ככל הנראה הוא יועמד לדין על עושק הקשישה.